Държавен вестник, бр. 36, 2006 г., стр. 128

С Т Р .  128
Д Ъ Р Ж А В Е Н   В Е С Т Н И К
Б Р О Й  36
Чл. 18. В срока по чл. 122, ал. 3 ЗППЦК но-
воучреденото дружество (дружества) подава
в комисията заявление за вписване в регистъ-
ра на инвестиционните дружества и препис от
съдебното решение за вписване в търговския
регистър.
Чл. 19. При преобразуване на инвестицион-
ното дружество от затворен в отворен тип дру-
жеството е длъжно да обяви в комисията и да
публикува в ежедневника по чл. 190 ЗППЦК
началната дата за издаване (продажба) и об-
ратно изкупуване на акциите си в срок до 14 дни
след уведомлението за издаването на разреше-
ние и потвърждаване на проспекта.
Раздел II
Прекратяване на инвестиционно дружество
Чл. 20. (1) В 14-дневен срок от настъпване-
то на основание за прекратяване на дружест-
вото съгласно чл. 252, ал. 1, т. 1, 2 и 7 ТЗ или
чл. 200, ал. 2 ЗППЦК инвестиционното дру-
жество е длъжно да подаде до комисията за-
явление за издаване на разрешение за прекра-
тяването му. Заявлението по изречение първо
се подава на хартиен носител и се попълва
регистрационна форма на магнитен носител
по образец и формат, установени от комиси-
ята, към което се прилагат:
1. документ, установяващ основанието за
прекратяване;
2. финансов отчет съгласно изискванията на
чл. 26, ал. 1 ЗС към датата на настъпването на
основанието за прекратяването;
3. план за ликвидация, в който задължител-
но се предвиждат мерки за защита на акционе-
рите на дружеството, включително забрана да
се извършват сделки с неговите активи освен в
случаите по чл. 268, ал. 1 ТЗ;
4. име (собствено, бащино и фамилно), ЕГН
и адресна регистрация, професията или заняти-
ето, професионалният опит и квалификацията
на предлагания ликвидатор (ликвидатори), как-
то и следните документи:
а) свидетелство за съдимост;
б) декларация, че не е бил обявяван в несъс-
тоятелност или не се намира в производство по
обявяване в несъстоятелност;
в) декларация, че не е бил член на управи-
телен или на контролен орган или неограни-
чено отговорен съдружник в дружество, за ко-
ето е открито производство по несъстоятел-
ност или в прекратено поради несъстоятел-
ност дружество, ако са останали неудовлетво-
рени кредитори;
5. документ, удостоверяващ внасянето на
съответната такса съгласно тарифата—прило-
жение към чл. 27, ал. 2 ЗКФН.
(2) Не могат да бъдат назначавани за лик-
видатори членове на управителните органи на
инвестиционното дружество или на управля-
ващото дружество, с което инвестиционното
дружество е имало договор за управление, или
други лица, работили по договор за инвести-
ционното дружество, спрямо които е устано-
вено системно нарушение на ЗППЦК или на
актовете по прилагането му или е била при-
ложена принудителна административна мяр-
ка по чл. 212 ЗППЦК.
Чл. 21. Комисията разглежда подаденото
заявление и се произнася по реда на чл. 177,
ал. 3 и 4 ЗППЦК.
Раздел III
Преобразуване на договорни фондове
Чл. 22. (1) Договорен фонд се преобразува с
разрешение на комисията чрез сливане, влива-
не, разделяне или отделяне.
(2) Участващите в преобразуването по ал. 1
субекти могат да бъдат само договорни фондове.
(3) При преобразуване на договорен фонд
съответно се прилагат разпоредбите на глава
осма, раздел II ЗППЦК и глава шестнадесета,
раздели I и II ТЗ.
Чл. 23. Едновременно с разрешението по
чл. 177, ал. 3 ЗППЦК комисията издава на уп-
равляващото дружество разрешение да органи-
зира и управлява новоучредения договорен фонд,
съответно новоучредените договорни фондове.
Чл. 24. (1) За издаване на разрешение за
преобразуване на договорен фонд се подава
заявление по одобрен от комисията образец, към
което се прилагат:
1. протоколът от заседанието на компетент-
ния орган на управляващото дружество или
дружества, на което е взето решение за преоб-
разуването на договорния фонд;
2. договорът за преобразуване, когато учас-
тващите в преобразуването фондове се управ-
ляват от различни управляващи дружества, и
планът за преобразуване, когато участващи-
те в преобразуването фондове се управляват
от едно управляващо дружество, отговарящи
на съответните изисквания на чл. 123 ЗППЦК,
в които справедливата цена на дяловете на
преобразуващия се фонд се изчислява въз ос-
нова на нетната стойност на активите на фон-
да и се обосновава въз основа на посочените
в тази наредба и приети в правилата за оценка
на активите методи за оценка; в договора за
преобразуване се посочва управляващото дру-
жество, което ще управлява новоучредения до-
говорен фонд;
3. доклад на управителния орган на управ-
ляващото дружество, отговарящ на изисква-
нията на чл. 124, ал. 2, т. 2 ЗППЦК, в който се
посочват методите на оценяване на активите
на преобразуващите се фондове и копие от за-
явлението до Централния депозитар по
чл. 262ч, ал. 5 ТЗ;
4. информация за настъпили промени в иму-
ществените права и задължения съгласно
чл. 262н, ал. 4 ТЗ, ако има такива;
5. доклад и декларация на проверителя съг-
ласно чл. 124, ал. 2, т. 3 ЗППЦК;